CELEX: 32019D0284
Language: lv
Date: 2019-02-18 00:00:00
Title: Padomes Lēmums (KĀDP) 2019/284 (2019. gada 18. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi

19.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 47/38
               
            
         PADOMES LĒMUMS (KĀDP) 2019/284
         (2019. gada 18. februāris),
         ar ko groza Lēmumu 2011/101/KĀDP par ierobežojošiem pasākumiem pret Zimbabvi
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 15. februārī pieņēma Lēmumu 2011/101/KĀDP (1).
                  
               
                     (2)
                  
                  
                     Padome ir pārskatījusi Lēmumu 2011/101/KĀDP, ņemot vērā politisko situāciju Zimbabvē.
                  
               
                     (3)
                  
                  
                     Tāpēc ierobežojošie pasākumi būtu jāpagarina līdz 2020. gada 20. februārim. Padomei tie būtu pastāvīgi jāpārskata, ņemot vērā politiskās un drošības situācijas attīstību Zimbabvē.
                  
               
                     (4)
                  
                  
                     Ierobežojošie pasākumi būtu jāatjauno attiecībā uz piecām personām un vienu vienību un jāatsauc attiecībā uz divām personām, kas minētas Lēmuma 2011/101/KĀDP I pielikumā. Būtu jāatjauno ierobežojošo pasākumu pārtraukšana attiecībā uz trim personām, kas uzskaitītas Lēmuma 2011/101/KĀDP II pielikumā.
                  
               
                     (5)
                  
                  
                     Attiecīgi būtu jāgroza Lēmums 2011/101/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmumu 2011/101/KĀDP groza šādi:
            
                        1)
                     
                     
                        lēmuma 10. pantu aizstāj ar šādu:
                        
                           “10. pants
                           
                              1.   Šis lēmums stājas spēkā tā pieņemšanas dienā.
                           
                           
                              2.   Šo lēmumu piemēro līdz 2020. gada 20. februārim.
                           
                           
                              3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām, tiek pārtraukti līdz 2020. gada 20. februārim.
                           
                           
                              4.   Šo lēmumu regulāri pārskata un attiecīgi atjauno vai groza, ja Padome uzskata, ka tā mērķi nav sasniegti.”;
                           
                        
                     
                  
                        2)
                     
                     
                        lēmuma I pielikumu groza, kā noteikts šā lēmuma I pielikumā;
                     
                  
                        3)
                     
                     
                        lēmuma II pielikumu groza, kā noteikts šā lēmuma II pielikumā.
                     
                  
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 18. februārī
            
               
                  Padomes vārdā –
               
               
                  priekšsēdētāja
               
               F. MOGHERINI
            
         
         
            (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).
      
      
         
            I PIELIKUMS
            
                        1.
                     
                     
                        Ierakstu attiecībā uz šādu Lēmuma 2011/101/KĀDP I pielikumā iekļautu personu aizstāj ar šādu:
                        
                                     
                                 
                                 
                                    Uzvārds, vārds (un iespējamie pieņemtie vārdi)
                                 
                                 
                                    Identifikācijas informācija
                                 
                                 
                                    Iekļaušanas pamatojums
                                 
                              
                                    “2.
                                 
                                 
                                    
                                       Mugabe, Grace
                                    
                                 
                                 
                                    Dzimusi 1965. gada 23. jūlijā,
                                    pase AD001159,
                                    ID 63-646650Q70
                                 
                                 
                                    
                                       ZANU-PF (Zimbabves Āfrikas Nacionālās savienības patriotiskās frontes) sieviešu līgas bijusī sekretāre, iesaistīta darbībās, kas būtiski apdraud demokrātiju, cilvēktiesību ievērošanu un tiesiskumu. 2002. gadā pārņēma Iron Mask Estate, iespējams, lai nelikumīgi gūtu lielu peļņu no dimantu ieguves.”
                                 
                              
                  
                        2.
                     
                     
                        Lēmuma 2011/101/KĀDP I pielikumā svītro šādus ierakstus:
                        
                                    “3.
                                 
                                 
                                    
                                       Bonyongwe, Happyton Mabhuya
                                    
                                 
                              
                                    4.
                                 
                                 
                                    
                                       Chihuri, Augustine”
                                 
                              
                  
      
      
         
            II PIELIKUMS
            Lēmuma 2011/101/KĀDP II pielikumā svītro šādus ierakstus:
            
               
                           “1.
                        
                        
                           
                              Bonyongwe, Happyton Mabhuya
                           
                        
                     
                           2.
                        
                        
                           
                              Chihuri, Augustine”